
ועדת הכספים

הכנסת השש-עשרה






נוסח לא מתוקן

מושב רביעי

פרוטוקול מס'
מישיבת ועדת הכספים

יום שלישי, י"ט בכסלו התשס"ו (20 בדצמבר 2005), שעה 10:00

סדר היום: 1.תיקון טעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), התשס"ה-2005

2. בקשה להארכת הרשאות לכריה וחציבה ולבעלי הרשאה קודמת על פי סעיף 5(ג) לחוק נכסי המדינה, התשי"א-1951

נכחו:
חברי הוועדה:

יעקב ליצמן - היו"ר

חיים אורון

נסים דהן

אבשלום וילן

איוב קרא

מוזמנים:
יעקב אפרתי – מנהל מינהל מקרקעי ישראל

רחל זכאי-נוימן – יועצת משפטית, מינהל מקרקעי ישראל

יצחק חופי – נציג איגוד יצרני חומרי מחצבה בישראל 

עו"ד יוסי כץ – מחצבי "אבן"

יועצת משפטית: הלית מגידו
מנהל הוועדה: טמיר כהן
קצרנית: יפה קרינצה

1.תיקון טעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), התשס"ה-2005

היו"ר יעקב ליצמן:


בוקר טוב, אני פותח את הישיבה. על סדר היום תיקון טעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), בתשס"ה-2005.

הלית מגידו:

בשבוע שעבר הבאנו בפני הוועדה את תיקון הטעות הזה. יחד עם זה, קיבלנו הערה נוספת ממשרד המשפטים לאחר הדיון בוועדה, לכן משכנו את תיקון הטעות מהמליאה על מנת שלא להטריח את המליאה פעמיים. לצערי, אני נאלצת להטריח את הוועדה פעמיים על מנת לאשר את התיקון הנוסף.

היו"ר יעקב ליצמן:

תודה. מי בעד תיקון הטעות בחוק הפיקוח על שירותים פיננסיים (עיסוק בייעוץ פיננסי ובשיווק פנסיוני), בתשס"ה-2005?

הצבעה

בעד - פה אחד

נגד – אין

נמנעים - אין

אושר

היו"ר יעקב ליצמן:

תודה רבה, התיקון אושר. 

2. בקשה להארכת הרשאות לכריה וחציבה ולבעלי הרשאה קודמת על פי סעיף 5(ג) לחוק נכסי המדינה, התשי"א-1951

היו"ר יעקב ליצמן:

הסעיף הבא הוא בקשה להארכת הרשאות לכריה וחציבה לבעלי הרשאה קודמת עפ"י  סעיף 5(ג) לחוק נכסי המדינה, התשי"א-1951.


ניסינו לאשר את זה כמו שזה. נפגשתי עם השופט ביין ועם היועצת המשפטית של המינהל. הוא הבהיר לי את הדברים, יש דברים שגם לו לא היו נוחים, כי הוועדה המקצועית שינתה קצת את ההמלצות שלו.  אם חברי הכנסת חיים אורון ואיוב קרא יסכימו לאשר בדיוק מה שיש נצביע כרגע. אם לא, נצביע בין כך.

חיים אורון:

אני בעד. המסמך הזה זהה למסמכים הקודמים? אני לא עומד לקרוא את כולו עכשיו.

רחל זכאי-נוימן:

יש שני מסמכים. 

היו"ר יעקב ליצמן:


יש תוספת של עוד שניים-שלושה דברים. 

רחל זכאי-נוימן:

המסמך מ-20 הוא השלמה, כשמצורפת לזה הפנייה הנוספת. 

היו"ר יעקב ליצמן:


אני לא מצביע על כל סעיף, אני מצביע על הכל כבלוק. 

יעקב אפרתי:

הדבר היחיד שהובא לפה זה התקופות והמועדים. 

חיים אורון:


קבעו עכשיו את סוף ההארכות. 

רחל זכאי-נוימן:

עניינן של ארבע מחצבות נוספות עוד לא נגמר.

היו"ר יעקב ליצמן:

 מתוך אלה?

רחל זכאי-נוימן:

לא.

איוב קרא:

 אז זה לא מעניין. אני מדבר על כך שלא יהיו הארכות מעבר למה שנקבע פה, לגבי המחצבות האלה, על ידי השופט ביין.

חיים אורון:

זה מה שכתוב פה, לא מציע שנשנה את זה. 

יעקב אפרתי:

מה שכתוב פה זה מה שאתה אומר.

יעקב ליצמן:

 מי בעד הבקשה להארכת הרשאות לכריה וחציבה לבעלי הרשאה קודמת על פי סעיף 5(ג) לחוק נכסי המדינה התשי"א-1951, עם שתי הבקשות הנוספות? 

הצבעה

בעד - 3

נגד – 1

נמנעים - אין

אושר

יעקב ליצמן:

תודה, הבקשה אושרה. אני רוצה להצביע על הרביזיה. מי בעד הרביזיה?

הצבעה

בעד - 1

נגד – 3

נמנעים - אין

לא אושר

יעקב ליצמן:

תודה, הרביזיה לא אושרה. אנחנו יוצאים להפסקה של 20 דקות. הישיבה נעולה. 

הישיבה ננעלה בשעה 10:10.

